Türkmenistanda ykrar edilen daşary ıurtly ıokary okuw jaılarynyň sanawy barada käbir düşündiriş çäreleri geçirilıär.
Azatlyk Radiosynyň habarçylarynyň sözlerine görä, 1-nji iıunda Daşogzuň welaıat bilim müdirliginde sanawlar we daşary ıurtlarda okaıan studentlere pul geçirmek temasyndan maslahat geçirilipdir. Bu ıygnaga käbir ıerli mugallymlar çagyrylypdyr.
"Daşoguz welaıatynyň bilim müdirliginiň konferensiıa zalynda 1-nji iıunda mugallymlar bilen duşuşyk geçirildi. Bu barada resmi bildiriş bolmady, duşuşygyň gatnaşyjylaryny saılap telefon arkaly çagyrdylar. Duşuşygyň temasy ykrar edilen we türkmenistanlylaryň okamagyna rugsat berlen ıokary okuw jaılaryna we studentleriň okamagy hem ıaşamagy üçin pul ugradylmagyna bagyşlandy" diıip, habarçymyz mälim etdi.
Türkmenistanyň bilim ministrliginiň ıurtda mundan beıläk ykrar ediljek daşary ıurtlaryň ıokary okuw jaılarynyň sanawyny düzendigi aprel aıynyň ortalarynda mälim bolupdy. Şol sanawa türkmenistanlylaryň arasynda meşhur bolan daşary ıurtly ıokary okuw jaılarynyň ençemesi girmedi we bilim alıan ıaşlaryň ençemesiniň ykbalyny sorag astyna goıdy.
"Okuwa girmäge rugsat berlen İOJ-laryň sanawy yglan edileli bäri, ene-atalar welaıat bilim müdirliginiň daşyna geçip, ıagdaıy anyklaşdyrmaga synanyşdylar, emma belli jogap alyp bilmediler" diıip, Azatlygyň ıerli habarçysy aıdıar. Onuň sözlerine görä, 1-nji iıunda geçirilen ıygnakda köpçüligi gyzyklandyrıan soraglaryň diňe käbirine degişli maglumat berildi.
"Sanawa girmedik medisina we tehniki İOJ-laryň kanunlaşdyryljakdygy, emma olarda okamak we ıaşamak üçin puluň çalyşmagyna rugsat berilmejegi barada maglumat berildi. Sanawa girmedik İOJ-larda okamak üçin konwertasiıanyň edilmejegi barada kynlyk bilen bolsa-da, aıdyldy" diıip, habarçymyz 1-nji iıunda Daşogzuň bilim müdirliginde geçirilen maslahat barada beren habarynda aıtdy.
Türkmenistanyň daşynda bilim alıanlar üçin resmi taıdan göz öňünde tutulan walıuta konwertasiıasynyň elıeterliligi şu günler köpçüligi gyzyklandyrıan meseleleriň biri bolup durıar, sebäbi daşary ıurt pullarynyň gara bazardaky nyrhy resmi kursdan çak bilen bäş esse ıokary bolup, gitdigiçe artıar.
Üstesine, Türkmenistanyň häkimiıetleriniň raıatlaryň daşary ıurtlaryň ıokary okuw jaılaryndaky okuwyny ykrar etmegi ıaşlaryň ıurduň daşyna çykmak mümkinçiligine hem täsir ıetirıär.
Azatlyk Radiosynyň habarçysynyň sözlerine görä, bu mesele bilen baglylykda Daşogzuň migrasiıa resmileri student gyzlaryň ıurduň daşyna çykmagyna päsgelçiligiň bolmajagyny, emma ıigitleriň "dokumentleriniň kadaly bolan ıagdaıynda ıurtdan çykmaga rugsat beriljegini" aıdypdyrlar.
"Bu bolsa migrasiıa gullugynyň wekiliniň ıagdaıy açyk-aıdyň edip bilmändigini görkezıär" diıip, habarçymyz belledi. Onuň sözlerine görä, şu günler okuwa gitjekleriň ençemesine Belarusyň we Orsıetiň dürli ıokary okuw jaılaryndan çakylyk gelipdir, emma ıaşlaryň ene-atalary näme etjeklerini bilmän kesgitsiz bir ıagdaıda galıarlar.
Azatlyk Radiosy Daşoguzda geçirilen ıygnak we daşary ıurtly İOJ-laryň ykrar edilmegine degişli täze düzgünler barada berlen soňky maglumatlar hakda ıerli bilim we migrasiıa resmilerinden resmi maglumat alyp bilmedi.
Türkmenistanly ıaşlaryň onlarça müňi ıurduň daşynda ıokary bilim alıar. Olaryň köpçülik bolup, barıan esasy ıurtlarynyň arasynda Türkiıäni, Orsıeti, Belarusy, Ukrainany, Täjigistany we Gazagystany agzamak mümkin.